劉儉 (景泰進士)

劉儉（），字宗禹，江西饒州府浮梁縣人，民籍，明朝政治人物。進士出身。永樂甲午六月初六日生，卒于成化丙申四月十三日。

 生平 
正統六年辛酉科（1441年）江西鄉試第四十九名。景泰二年（1451年）辛未科會試第一百七十名，殿試登進士第三甲第二十一名。授行人，六年四月充副使，册封琉球國尚泰久王《大明英宗睿皇帝實錄卷二百五十二》：景泰六年夏四月，遣給事中嚴誠為正使，行人劉儉為副使，齎詔封琉球國中山王弟尚泰久嗣王爵，賜敕諭之。清道光《浮梁县志》卷二十二《杂记·佳话》：天顺初，刘俭官行人，奉命使琉球。比还，驻海滨，登舟，有番僧番道数百人，伏舟前，云：“候天使祷神渡海。”俭辞。迨舟入洋，雾浪腾沸，舟漂摇不进，从人大恐。俭书一笺曰：“贝阙珠宫事必真，圣朝四海久咸宾。若知一箧空来往，幸把清风送使臣。”投笺入水，顷刻，风信东来，云色开霁，舟行无阻。。英宗复辟，充朝鲜报贺使清道光《浮梁县志》卷十三《人物·贤良》：刘俭，字宗禹，镇市都人。景泰辛未进士，除行人。天顺初，充朝鲜报贺使。比至，馆伴官称候天使入珠城。俭曰：“王臣序在诸侯上，岂有奉皇帝简书，人国就见之理？”王出迎，俭乃人。翌日，宴客，王曰：“今上复辟，普天称庆，第当日何不命将出师，而必亲征，致有蒙尘之事？”俭曰：“天子巡边，祖宗历有成宪。今皇上神武夙成，东陲有警，躬行挞伐，偶幸穹庐，再登大宝，天命有真，前事殆以殷忧启圣人也。”王闻，悚然。及还，赠遗甚厚。俭概却之。后得奉命封王琉球，亦历清操。而海巡黩货，馈无所得，惮俭。入朝言其私，反驰揭污俭携商越海，坐贬。成化间廷议白其诬，起为御史，终知府。著有《揽辔集》。。時有假借吏科右給事中李秉彝之名上疏者，極言石亨等欺罔事，其中還有諷刺英宗之語，而李秉彝却已经久病卧家，瀕臨死亡，英宗詢問他和誰有怨，秉以指刑部主事陳傑、劉儉等六人，遂釋放秉彝而將六人下錦衣衛獄，以妄議朝政，天順元年（1457年）四月貶任廣東廉州衛知事《明英宗睿皇帝實錄卷之二百八十一》：天順元年八月，調刑部主事陳傑為遼東都司斷事，工部主事沈榮為四川都司經歷，中書舍人何宗為廣東廉州衛經歷，翰林院五經博士高誠為廣西馴象衛知事，行人司行人劉儉為廣東廉州衛知事，工部顏料局大使金文珽為廣西慶遠府知事。時有假吏科右給事中李秉彝名上疏者，極言石亨等欺罔事，中有訕 上語，命執秉彞鞫之。秉彞已久病臥家濱死， 上問誰與汝有隙者，秉彞指傑等六人以對，遂釋秉彞而下傑等錦衣衛獄，拷掠不伏，俱坐妄議朝政當調任邊遠，故有是命。。丁母忧，服除，改浙江寧波衛經歷，成化年間官都察院都事《明憲宗純皇帝實錄卷之一百三十一》：成化十年秋七月，都察院左都御史李賓等奏章後遺失一字，自陳服罪。 上謂其不謹，法當究治，姑宥之。都事劉儉命錦衣衛執問。，十二年（1476年）升鴻臚寺少卿，因病视事，未浃旬而殁，年六十三《明鸿胪寺少卿俭公墓志铭》：君姓刘氏，讳俭，字宗禹。其先有讳仲昭公者，知饶之浮梁县，有惠政，民立生祠，卒于官。因家于邑磁石塘，故今为浮梁人。至宋，登仕郎讳瑛者，又徙居镇市之落马桥。曾祖隆文，祖自诚，父仕琳，世有名德。母程氏。君生而聪警，自幼读书。稍长，力学不懈，以才俊有声，中正统辛酉领乡荐。壬戌、乙丑、戊辰凡三至礼部，名皆在乙榜。君皆辞不就。卒业太学。景泰辛未中进士第，擢行人司。奉使琉球国，赐金织罗衣二品服一袭，宝镪百锭。君至，谕以恩信，诸所馈遗谢不取，中山王敬而惮之。先是，使外国者，多重载而归；君归装萧然，士大夫亦以是称焉。天顺初，被诬谪官广东廉州衙都事。会广西群盗议结高、雷、廉诸郡，势颇猖獗。君从主帅率所部士卒捍御之，寇退，升俸一级。未几，丁母忧。服除，改浙江宁波卫，任且满，巡抚都御史交章谕荐。上知君贤，陛君都察院都事。三载考绩，赠敕命进阶文林郎，赠厥考如其官，母、妻俱赠封孺人。逾年载升今职，其初盖小试之，以循致显庸，而君以属疾盖视事。未浃旬前殁，成化十二年丙申四月十三日也。君为人持己端慎，论言谦恭，操觚成文，无以假借。遇事有为，无少屈挠，居常暇日，手不释卷，尤善吟咏。他如风鉴星命之术，博习之，能通其说。昆弟四人克笃友爱，合族百余爨，处之咸不失恩义。噫！如君者，可谓修诸己者有本，措于事者有用，究而施之，其所建白宜何如？而徒厄于命，沉郁于下僚，迟回于数十年之久，卒使其才不尽展布而死，岂不重可惜哉？君生于永乐甲午六月六日，寿六十有三。配凰岗严氏，子二，纶纳粟受九品散官，先卒；綋为庠生，业进士，举有成。三女，琪真适李珒，监真适朱崇，碧真幼未聘。孙男四，格聘程进士廷珙长女，标聘朱上舍俊之女，椿、梧皆幼。君卒后十日，綋来自乡邑省君，闻讣恸绝，遂奉柩归。以卒之今年十月十五日葬于湖田小任原，坐亥向卯山之原。谓余同年及第，知君故详，乃持其姻家南京吏部主事诸君本所述状泣拜，请志。铭曰：才可施，而遭时蹇连；志可伸，而岁不我延。呜呼刘君！可为者人，而不可为者天；从古已然，今奚咎焉?
时明成化十二年(1476)岁次丙申冬十月望日。
賜進士及第朝議大夫南京國子祭酒前翰林學士同修國史兼經筵講官晉陵王㒜拜撰。

 家族 
曾祖父劉隆文。祖父劉自誠。父亲劉仕琳。母程氏。慈侍下。兄温。弟讓、肅。從弟劉驥，庚午貢士。娶嚴氏《天一阁藏明代科举录选刊·登科录》（《景泰二年进士登科录》）。二子：劉納、劉綋。

参考

Category:劉姓
Category:浮梁人
Category:明朝行人司行人
Category:明朝都察院都事
Category:明朝鴻臚寺少卿
Category:正統六年辛酉科江西鄉試舉人